‘n Kraaines ontbloot – Vuurvliegie se lekkervurigeaffêre
Lê-jou-eier, Towerinne en Rebusfontein, Uitdagings
‘n Kraaines ontbloot
Date: October 29, 2019Author: Vuurvliegie se lekkervurigeaffêre 50 Comments
Wat in die vorige hoofstuk gebeur het: Die Towerinne het met Kameel en Trommeltjies en spookpiepie se hulp die sleutel in die kis se slot aan die draai gekry, en met moeite die deksel gelig gekry. Op daardie oomblik is daar ‘n geweldige gerammel en skudding. Die toneel van die kelder se kant af het inmekaar getuimel. Gelukkig het hulle toegang van buite. Almal staan botstil, stofbesmeer en tranerig van skrik. Net Frannie is nie teenwoordig nie. Sy is dorp toe gestuur om navorsing te doen.
(As jy die storie van meet af wil lees, kliek hier
Die Towerinne staan ge-Pompeii voor die kis. Die deksel het met die harwar oop gevlieg. ‘n Bloedstollende kreet verbreek die katatonie oombliklik.
“Nee! Ag, Vader, nee,” huil Kameel.
Trommels kom uit haar waas en begin ook hand oor die mond snik.
Ons ander skuifel nader. Twee geraamtes lê langs mekaar. Een met ‘n lint in blonde hare wat om die se skedel lê. Klara. Onteenseglik. Al haar fotos is met hare in lint getooi.
‘n Kleiner liggaampie lê met ‘n teddiebeer op die borskas. Kleine Thomas.
Vuurvliegie fluister:”Eden is allesbehawe ‘n paradys. Dis ‘n gruwelhuis. Wie sou hierdie mense so uitgewis en mishandel het? Wil julle my sê die kinnerkies is hier aangehou, of is hulle hier kom wegsteek? Ek wil nou terug Rebusfontein toe. Hierdie is te erg vir woorde.”
Sy begin wegstap. Die ander draai ook woordeloos om en volg haar na buite. Sonskyn toe, na die hede toe.
Dis ‘n stil groep vroue wat om die waterput by die meent op Rebusfontein aankom. Die stilte word onderbreek toe Frannie wat vervaard aangedraf kom.
“Julle, julle julle gaan nie glo wie loop ek op die dorp raak nie! Camilla is hier,” kom diet uitasem. Frannie se silwer bob in alle rigtings.
Hester kyk vir Frannie aan. “Moes jy nie vir ons by jou kontak met geboortes en sterftes goed nagaan nie?”
“Nee, wag, die antwoorde is hier by ons! Lorenzo, kom hier,” beduie Frannie opgewonde.
Lorenzo sit sy graaf neer, vee die sweet van sy voorkop af met die punt van sy help-my-sterk-lyk hempie en kom nader gestap. Ag mooi is darem nog nooit lelik nie. Die son blink op die bos swart hare, ag, en daai lyf. Die Towerinne swymel so oomblik.
“Lorenzo, what did you and Camilla find at the fountain waterfall,” vra Frannie.
“What you mean, what we find? We had de fun in die sun,” bloos Lorenzo.
“Nee,man Lorenzo. Not…what…did…you…do. What…did…you…find,” elokeer Frannie met nadruk.
Lorenzo krap in die stof met sy skoenpunt. “Um, I find the bones, you know that…”
“No Lorenzo, what else. The letter, tell us about the letter,” por Frannie en stoot haar bril terug op haar neus.
Ons almal kyk Frannie verstom aan. Watse ‘letter‘ nogal. Almal praat gelyk.
“Sjuut, stil julle. Lorenzo kry die koors as julle so tekere gaan, net nou land hy weer in die hospitaal,” raas Hester.
“Lorenzo, Camilla says you gave her a letter to read because you could not understand,” gaan Frannie voort.
‘n Lig gaan vir ons Italianer aan.
“O, that letter,”sê hy, en wys met een vinger die lug in.
“Wat,” gil almal gelyk. “Lorenzo het die antwoorde en hy vertel ons niks!”
Die gort is gaar. Hester tree vorentoe, dit lyk of sy die man gaan verwurg.
“Hester, wag. Jy weet ons gaan niks uit hom kry met geweld nie. Kom,” sê Vuurvliegie gryp vir Hester en Lorenzo aan die elmboog. Hier moet dinge nou kalm gebeur.
So in die wegstap sê Vuurvliegie oor haar skouer vir die verslae Towerinne: “Julle, haal asem. Spoel solank daai stof van julle gesigte af en drink van die soete water. Of nog beter bietjie frangelico. Ons is nou terug.”
Die klomp sak almal in die koelte op die gras neer. Dit gons soos ‘n swerm bye soos elkeen spekuleer oor wat de duiwel aan die ontwikkel is.
Gou is Hester, Vuurvliegie en Lorenzo op Hester se stoepie. Dis Lorenzo se veilige plek. Beskroomd sit hy op die bed met Hester se Balieend styf teen sy bors vasgedruk.
“Lorenzo, why did you not bring the things you find to us,” Hester klink soos die bad cop in die poliesstories.
Vuurvliegie flusiter uit die hoek van haar mond:”Hester, saggies.”
“Lorenzo, I know you told us the dead must not be disturbed. But we have stumbled onto a wrongdoing, and we want to make sure justice is served. Please tell us what you have found,” vra Hester afgemete.
“Hester Sintester, Firefly! I laff you all very much, I look out for all de ladies. I watch you hide things, I see dat Brewdina woman watch you all de time. I watch her, follow her. She up to no good…” Lorenzo kry nie sy sin voltooi nie.
“Broodina,” sis Hester. “Wat maak sy, what she do,” por sy Lorenzo aan.
Lorenzo vryf deur sy hare en beduie pure Italiaans. “Every time you bury stuff, she come to take it. So, Quasimodo and I scare her before she can dig up de things you bury. Quasimodo start looking for things, and what he find, I hide them.”
Hy buk vorentoe en skuif ‘n trommeltjie onder sy bed uit. Ons buk om beter te kan sien.
In die trommel is briewe, foto’s, die resepteboek, die juwele. Al die goed wat ons oral weggesteek het om later te ondersoek.
Daar is egter ook items wat ons nie ken nie.
Lorenzo krap tussen papiere en haal ‘n dokument uit.
“I find this but I no understand de writing. I ask Camilla. She say it is too sad, I put it back. The dead do not want disturbance,I think,” sê hy sag.
Vuurvliegie vat die dokument. Daar is ‘n opskrif: “Die donker Wolk.” Die handskrif lyk bekend. Dis die skrywer van die hartstogtelike brief aan Leonard se handskrif dié!
Voor sy kan begin lees kom Frannie haastig aangestap, met ‘n armband in die hand.
“Lorenzo, where did you find this? You gave it to Camilla,” vra sy.
“It no belong to the dead, it belong to Brewdina. When I scare her away, it came loose when she run away. I pick it up to give to my Camilla. So pretty, but why you have it? Where is Camilla….” hy probeer dit by Frannie neem. Sy ruk weg.
“Waddehel,” sê Hester. Sy vat die armband by Frannie en grou in die trommel.
“Julle, die armband is Isabella s’n. Kyk,” en sy druk ‘n foto in Frannie se hand.
Sowaar, op ‘n foto staan Isabella met die einste armband aan! Wat maak Broodina met die armband?
Hester sit die armband in die trommeltjie en begin terugstap waterput toe.
“Kom julle, ek het nou lafenis nodig,” roep sy Vuurvliegie en Frannie om te volg.
Die ander Towerinne sit grootoog orent toe Hester na ‘n groot sluk water haar teen die put gemaklik maak. Trommeltjie op die knieë.
“Die goeie nuus is al ons ontdekkings is veilig. Lorenzo het agtergekom Broodina spioeneer op ons. Danksy hom en Quasimodo is sy verjaag,” en Hester sluk nog water.
Daar is ‘n gemeenskaplike gesnak na asem.
“Dit blyk dat hier,” Hester skud die trommeltjie, ” al die antwoorde vir die geheimenisse van Eden in opgesluit lê. Lorenzo en Quasimodo het ook goed ontdek en weggebêre. Hy het Broodina op een van haar spioenasie togte verskrik. Die armband,” Hester hou dit in die lug, “wat hy aan Camilla gegee het, is Broodina s’n.”
Jy kan die Towerinne met ‘n veer omtik.
Vuurvliegie maak almal stil. Bang hulle word dopgehou.
“Ons kan nie hier sit en die geheime ontrafel nie. Ons moet versigtig wees, netnou het die hemel ore. Onthou julle die grot waar die diere vir Barnum weggekruip het, daar bo in Perdeby se tuin? Niemand sal ons daar kry nie. Oom Paul en sy spookmaats sal ons op pas. Lorenzo, you stay here. You make sure no-one follows us Capiche! Towerinne, gaan nou elkeen na julle huise toe, rus ‘n bietjie en dan as die son mooi skemer, gaan via julle agtertuine na Perdebytjie se tuin. Daar agter die gemakstroon met die uitsig verby, links sal julle die diere se wegkruip grot kry. Toorts, bring vir ons nie-ontplofbare Tiramisu, ons gaan energie nodig hê, en Frannie, bring ons mandjie met die broodjies. Woordnoot, bring Frangelico saam. Sorg dat julle selfone vol gelaai is, ons het leeswerk om te doen. Scrapy bring vir ons die laslapkomberse en kussings. Bondels en Seegogga – sorg vir skryf en teken goed – ons gaan ‘n paar stambome moet ontrafel,” masjiengeweer dit by Vuurvliegie se mond uit.
Dis stil in die grot waar die Towerinne in ‘n kring om ‘n vuurtjie wat Quasimodo ewe lief vir hulle gemaak het. Porky en Harpy sit en hoe-hoe net buite die grot. Die honde en katte en Pasella sit in ‘n ry by die grot se ingang, en tuur die donkerte in. Almal op wag. Buite steek oom Paul en Piet Joubert hulle pype aan.
“Woordnoot, lees vir ons dié,” en Hester druk “Die Donker Wolk” in haar hande. Woordnoot het so mooi fluweel stem. Sy begin lees:
Die Donker Wolk
Hoe sal ‘n moederhart dit tog hou om te sien hoe haar kind se siel gebreek word. Wat is die prys wat Eden van ons almal gaan eis vir ons keuses?
My kind, so veelsydig en talentvol; my sagte en kunssinnige kind, het oornag alle belang in klavier speel, skilder en lees verloor. Haar vrolike lag is gesteel…”
Die Towerinne is gemesmeraais….
Dit is duidelik dat wat Camilla ‘n opstel beskou het, ‘n alleenspraak van Sophia was. Dit blyk dat Sophia bekommerd was oor Klara se persoonlikheidsverandering. Dat Klara, onder aanstigting van Isabella, uitgevind het sy en Thomas is aangeneem. Dat haar ma en oom en tante nie haar biologiese familie is nie. Dat haar regte ma Charlotte in die kelder aangehou is en daar oorlede is. Haar Pa en oom Leonard verdwyn het. Dat die kwaai Butler haar bloed oupa is. Dat al die ontdekkings net te veel vir die kind was.
“‘Tjag, die sondes van die vaders wat aan die kinders besoek word,” sug Scrapy en al wat Towerin sit met trane in die oë en dis nie van die vuur nie.
Soos ‘n kraaines samel alles bymekaar. Vrae vlieg om die vuur.
Wat het Isabella alles aangevang?
Hoekom het Broodina Isabella se armband gedra toe Lorenzo haar verjaag het? Is sy deel van Eden se geheim?
Toortsie, sal jy asseblief vir ons verder vertel
Hierdie blogpos is geskryf om deel te neem aan die Towerinne se bloguitdaging om ‘n vervolgverhaal te skryf oor die misterieuse herehuis naby Rebusfontein waar die vroue besig is om ‘n biblioteek te restoureer. Die mense en die plekke is fiktief. Om die ander deelnemers se bydraes te lees, volg hierdie skakel:
Previous Previous post: Dis tyd. Alweer/ It is time. Again
Next Next post: NanoWriMo 2019 gedagtes
50 thoughts on “‘n Kraaines ontbloot”
Sjoe ek het met soveel afwagting gewag vir hierdie episode. Dankie Vuurvliegie dit nou so geniet…. nee ek is nie ‘n sadis nie… die vertelling 😊 Eden is omtrent ‘n huis van gruwels!!! Dankie, geweet jy sal vir ons ‘n wenner skryf.
My uitgeputte plesier Kameel.🤯 ✏📚🙊🙉🙈😴
Was dit baie erg? Toemaar nou kan jy net verder lees en die ander moet nog sweet 🤔
Mesmerized. Spel ek dit reg? Dis hoe ek voel! Uitasem.
Sjoe, jy slinger ons rond tussen gruwels en giggels! En “Capiche!?” vir Lorenzo soos ‘n regte mafia gangster 😀
Hester het my geleer dis wat Lorenzo verstaan. Haar Columbian konneksies.😉😂🤣😎
Hmm, moes geweet het Hester het iewers ‘n vinger in die paai…
Frannie ek kon jou silwer bob in alle rigtings, en die terugdruk van die bril op neus so duideluk sien. 😂😂😂 Lief dit!!!
Sjoe so bly die storie gaan nou na ‘n kant toe. Dis erg spannend. En jy het dit meesterlik vertel! Baie damkie. Kom Toorts!
Dankie Seegogga. Ja, Toorts en jy en Frannie en Christa moet nou die tafel vir die finale dek nè.
Nou moet Toortsie eers weer die hele verhaal lees.
Ek dink ek het hom. Hoop dis raak!
Jong, dis ‘n vreeslike verantwoordelikheid!
Sjoe! Dit was meesterlik. Klomp goed om aan te dink as mens verder moet vertel. Ek was skoon siek oor die kinders in die kis
Dis ‘n riller, nė. Isabella en Charlotte se broer staan in die skadus vertel my muse. En dan Broodina….😎😉📚✏🔥
Ek wonder nou oor die vuur en die vrouestem wat geskreeu het Joseph het die sleutel… bedoelende die kis se sleutel. Nee liewe hierdie is omtrent ‘n riller. Sterkte vir julle klomp wat nog moet skryf!!!
Daai vuur was seker arme Sophia se heengaan….🤔🔥
Ai toggie…. en om te dink ek wou net ‘n biblioteek hê 🤔
Ai Kameel, en ek dog ek kom skoonmaak en pret hê, maar ek kon ook dink dat met die Towerinne daar pret sal wees, maar anders as voorgestel!
Ek dink nie ek wil meer ‘n biblioteek in die gruwelhuis hê nie. Sal heeltyd oor my skoier loer 😭😭😭😭
Maar as al die gruwels verwyder is, kan dit dalk werk.
Oi joi joi….. ek weet nie so mooi nie. Ons sal sien. Ek dink net so ‘n outydse biblioteek met lekker gemakstoele sal uniek wees. Nou gaan ek bang wees ek maak ‘n boek oop en die ding begin met my praat!!!
Ek dink Broodina is net daar vir die sensasie.Meesterlik amper die verhaal ontknoop,Vuurvliegie!
Bytjie, hoekom sukkel ons so met haar. Dullstroom, Nieu Bethesda, Pofadder. Sy het op Pofadder stil geraak, is dit nie omdat dit naby Eden is nie…..🤔✏📚😎
Ek het bietjie navorsing gaan doen…haar gegoogle… sy was in ‘n verbeteringskool, waar sy glo só amok gemaak het, dat sy selfs daar geskors is! Daarna het sy haar in die koerantwese begewe,waar sy haar vervolgingswaansin kon uitleef.Blykbaar fikseer sy op spesifieke mense of groepe en kan nie laat los, totdat dit uiteindelik in ‘n fiasko eindig nie.Ons sal haar maar moet verduur en sien waar dit eindig.Ek het ‘n voëltjie hoor fluit dat Klem de Kaak (redakteur van die Adder) dolverlief op haar is.Dalk probeer sy hom beïndruk met ‘n “scoop” oor ons storie!
Ag jinne, wat het van die ouetehuis kys geword…..🙈🤔✏📚
Ek dink dit was ‘n flou kys, sonder genoeg opwinding.🤣🤣
Oe, sy is ‘n uil.
Julle, hierdie storie van ons skop skoon stof op in die nuwe Trackers van Deon Meyer se oë! Welgedaan, Vuurvliegie.
Daai Trackers is briljant. Dankie Una. 🤗
Ons het ook Trackers gekyk. Ek kan nie besluit of ek daarvan hou nie. Sal weer ‘n keer moet kyk.
Dis baie getrou aan die boek. Spoor. Lees hom. Ek laaik Lemmer en Milla.
Uitstekend Vuurvliegie. Arme Lorenzo. Hy bly maar in die sop en sy bedoelings is só opreg. Ek dink die hele knoop lê by die vraag “Hoekom het Broodina Isabella se armband gedra toe Lorenzo haar verjaag het?” Daar is tot nou toe nie ‘n spoor van Isabella gevind nie – hoe kon Broodina haar armband in die hande gekry het? Hmmm?
Broodina het so ‘n lang en krom neus wat oral ingesteek word.
Soos Isabella of Karel s’n of ….Mnr Hardy of ‘n Neushoringvoël✏📚😉🤔
Haar voorgeslag se familietrek 🤔
Daai Isabella….klink dit nie ook soos die Bybelse Jesebel nie? Ek wonder…..Vliegie, jy het my uitasem gehad …wie kon nou dink dat n ou biblioteek soveel spanning kan veroorsaak. En by the way, Makro het ‘n hengse special op Frangelico gehad. Die Oom het sommer die voorraad met die pendelbussie gaan haal. So ek reken daar is genoeg totdat die biblioteek lyk soos daai een in SKotland.
Woordnoot Woordnoot jy was definitief nie by Toweropstal nie. Soveel frangelico en die Towerinne gaan nie werk nie. Bye bye biblioteek!!!
Nee ek was nie maar ek het dit gaan lees….dis hoekom ek seker maak ons het genoeg want ons is alweer tussen spoke…
Dis tussen treine… tussen stasies…. nee wag ek praat nonsens… jy is reg dis tussen spoke 🙄
😂😂…en die vrag is nog nie eers afgelaai nie
…met Towerinne weet jy nooit…
Woordnoot – ons kan nooit genoeg frangelico hê nie. Ons sal Kameel lawe en water voer. Knap gedaan! 😉 Onsh gaan lekker leesh.
Kan jy nou meer, nog twee geraamtes. Hoeveel nog? Daai Lorenzo is darem vir jou oulik en so sag op die oog, ons sal hom maar nog ń bietjie moet hou. Vliegie jy het meesterlik geskryf
Dankie Trommeltjies. Dit was uitouttende pret.